**Bükkszentkereszt Község Önkormányzat Képviselő-testületének**

**7/2016 (IX.19) Önkormányzati Rendelete**

**az egészségügyi alapellátási körzetek megállapításáról**

Bükkszentkereszt Község Önkormányzatának Képviselő-testülete az egészségügyi alapellátásról szóló 2015. évi CXXIII. törvény 6.§ (1) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 4. pontjában és az egészségügyi alapellátásról szóló 2015. évi CXXIII. törvény 5. § (1) bekezdésében meghatározott feladatkörében eljárva, az egészségügyi alapellátásról szóló 2015. évi CXXIII. törvény 6. § (2) bekezdésében biztosított véleményezési jogkörében eljáró alapellátásért felelős országos módszertani intézet véleményének kikérésével a következőket rendeli el:

**A rendelet hatálya**

**1.§**

A rendelet hatálya kiterjed Bükkszentkereszt község közigazgatási területén területi ellátási kötelezettséggel működő háziorvosi körzetre, házi gyermekorvosi körzetre, fogorvosi körzetre, védőnői ellátás körzetére, az alapellátáshoz kapcsolódó ügyeleti ellátásra, valamint az iskola-egészségügyi ellátásra

**Az alapellátás körzetei**

**2.§**

Bükkszentkereszt község teljes közigazgatási területe egy háziorvosi körzetet alkot.

A körzet székhelye: 3557 Bükkszentkereszt, Szabadság-telep 17.

A körzet fióktelephelye: 3559 Répáshuta, Kossuth u. 2.

**3.§**

Az alapellátáshoz kapcsolódó ügyeleti ellátást az önkormányzat feladat-ellátási szerződés keretében látja el. Az ügyeleti ellátás székhelye:

Felnőtt háziorvosi ügyelet: Misek Miskolci Semmelweis Ignác Egészségügyi Központ és Egyetemi Oktató kórház 3529 Miskolc, Csabai kapu 9-11.

Gyermek háziorvosi ügyelet: Borsod-Abaúj Zemplén Megyei Kórház Gyermek Egészségügyi Központ Miskolc, Szentpéteri kapu 72-76.

**4.§**

Bükkszentkereszt község teljes közigazgatási területe egy védőnői körzetet alkot.

A körzet székelye: 3557 Bükkszentkereszt, Szabadság-telep 17.

A körzet fióktelephelye: 3559 Répáshuta, Kossuth u. 2.

**5.§**

1. Bükkszentkereszt község teljes közigazgatási területe egy fogorvosi alapellátási körzetet alkot. A fogorvosi körzet székhelye: 3557 Bükkszentkereszt, Szabadság-telep 17.
2. Bükkszentkereszt község teljes közigazgatási területe a fogorvosi ügyelet vonatkozásában egy fogorvosi körzetet alkot.
3. A rendelési időn túli fogorvosi ügyelet székhelye: Miskolci Semmelweis Ignác Egészségügyi Központ és Egyetemi Oktató Kórház Nonprofit KFT 3529 Miskolc, Csabai kapu 9.-11. ……………………..
4. A fogorvosi sürgősségi ellátás (hétvégén és ünnepnapokon) ügyelet székhelye: Miskolci Semmelweis Ignác Egészségügyi Központ és Egyetemi Oktató Kórház Nonprofit KFT 3529 Miskolc, Csabai kapu 9.-11. ……………………..

**6.§**

Az iskola-egészségügyi ellátás a háziorvos és védőnő együttes szolgáltatásából áll, melyet a 3557 Bükkszentkereszt, Szabadság telep 16. szám alatti székhelyen és a 3559 Répáshuta, Kossuth u. 2. sz. alatti fióktelephelyen biztosítanak.

**7. §**

Bükkszentkereszt Község Önkormányzata biztosítja az önkormányzatok között született megállapodás alapján Répáshuta község közigazgatási területére a házi orvosi, védőnői és iskola-egészségügyi ellátást a 3559 Répáshuta Kossuth u. 2. sz. alatti háziorvosi rendelőben, a a fogorvosi feladatok ellátását a 3557 Bükkszentkereszt, Szabadság telep 17. sz. alatti székhelyen.

**Záró rendelkezések**

**7.§**

1. Ez a rendelet a kihirdetését követő napon lép hatályba.
2. Hatályát veszti Bükkszentkereszt Község Önkormányzatának az egészségügyi alapellátások körzeteinek megállapításáról szóló 9/ 2002 (XII. 12) Képviselő-testületi rendelete.

**Jámbor Flórián                                                  Dr. Hegyközi Béla**

**polgármester                                                  címzetes főjegyző**

**A 7/2016 (IX.19) önkormányzati rendelet 1. melléklete**

**EGYÜTTMŰKÖDÉSI MEGÁLLAPODÁS**

**( TERVEZET)**

mely létrejött egyrészről Bükkszentkereszt Község Önkormányzata (székhelye: 3557 Bükkszentkereszt, Kossuth u. 24. a továbbiakban:, Gesztor) képviselője: Jámbor Flórián polgármester,

másrészről Répáshuta Község Önkormányzata (székhelye: 3559 Répáshuta, Kossuth u. 2. , a továbbiakban: Önkormányzat) képviselője: Erdős Tamás polgármester (a továbbiakban együtt Felek) között alulírott napon és helyen az alábbiak szerint:

Az Együttműködési Megállapodást a Felek az egészségügyről szóló 2015. évi CXXII. törvény 6. § (1) bekezdése, valamint az önálló orvosi tevékenységről szóló 2000. évi II. törvény, és az önálló orvosi tevékenységről szóló 2000. évi II. törvény végrehajtásáról szóló 313/2011. (XII.23.) kormányrendelet rendelkezései alapján kötötték meg.

1) A bükkszentkereszti fogorvosi, háziorvosi, védőnői és iskola-egészségügyi körzet működési (ellátási) területe Bükkszentkereszt Község Önkormányzata Képviselő-testületének az egészségügyi alapellátási körzetek megállapításáról  szóló önkormányzati rendeletben meghatározott területekre terjed ki, mely magában foglalja Répáshuta község teljes területét is. Répáshuta Község Képviselő - testülete vállalja, hogy önálló rendeletben szabályozza az egészségügyi alapellátási körzetellátást.

2) Az 1. pontban meghatározott körzet székhelye: 3557 Bükkszentkereszt, Szabadság-telep 17. A házi orvosi, védőnői és iskola-egészségügyi ellátás helye Répáshuta településen 3559 Répáshuta, Kossuth u. 2. alatti fióktelephely.

3) A Megállapodás 2016. …….…. napjától határozatlan időre jön létre, a megállapodás módosításához, felmondásához mind a két fél egyetértése szükséges.

4) A Felek megállapodnak abban, hogy vitás ügyek rendezéséhez hatáskörtől függően a Miskolci Járásbíróság, illetve a Miskolci Törvényszék kizárólagos illetékességét kötik ki. A Felek az Együttműködési Megállapodást elolvasás és értelmezést követően, szabad akaratukból jóváhagyólag írták alá.

**Bükkszentkereszt, 2016. …..**

**Jámbor Flórián Erdős Tamás**

**polgármester                                                         polgármester**

**Ellenjegyezte:**

**dr. Hegyközi Béla**

**címzetes főjegyző**